ལྷག་པར་དུ།སྐད་གཉིས་སློབ་གསོ་ཟེར་བ་དང་།སྤྱི་སྤྱོད་སྐད་ཡིག་གིས་གཙོ་བོ་བྱེད་པ་ཟེར་བའི་སྲིད་བྱུས་བཏོན་རྗེས་སློབ་གྲྭ་ཁག་ཏུ་བོད་ཡིག་གི་གནས་ཚད་ཉམས་ཐག་ཤུགས་ཆེ་སོང་ཡོད།ང་རང་བོད་གཞུང་སྣེ་ལེན་ཁང་དུ་ཡང་ཡང་འགྲོ་བའི་གོམས་གཤིས་ཤིག་ཡོད།ངས་ཕྱི་ལོ་༢༠༠༥ཙམ་ནས་བཟུང་བོད་ནས་རྒྱ་གར་དུ་སླེབས་པའི་སློབ་ཕྲུག་ཚོའི་ནང་།རྒྱ་སྐད་རྒྱ་ཡིག་གི་ཤན་ཧ་ཅང་ཆེན་པོ་ཞུགས་ཡོད་པར་དོ་སྣང་བྱུང་།སློབ་ཕྲུག་དེ་རིགས་འགྲོ་ཡུལ་སུ་ཇཱ་བོད་ཁྱིམ་ནང་།སྐབས་ཤིག་རིང་རྒྱ་སྐད་ཀྱི་བསྲེ་ལྷད་ཧ་ཅང་ཆེ་བས།དགེ་སློབ་ཀྱི་ནང་དུ་བསམ་ཚུལ་ཤུགས་ཆེ་བྱུང་བ་རེད།དེ་བཞིན་འགྱུར་ལྡོག་མངོན་གསལ་ཆེ་བ་ཞིག་ནི།ཉེ་དུས་བོད་ནས་བཙན་བྱོལ་དུ་སླེབས་པ་ཚོ་དང་།དེའི་གོང་ཕྱི་ལོ་༡༩༨༠གྱ་གྲངས་ནས་༡༩༩༠གོ་གྲངས་ནང་སྐྱབས་བཅོལ་དུ་སླེབས་པ་ཚོ་བསྡུར་ཚེ།སྔ་མའི་བོད་ཡིག་གི་གནས་ཚད་ཧ་ཅང་གིས་ཞན་པ་དེ་རེད།